《望月婆罗门引 清明后醉书于史氏之别墅二首 其一》
金朝·段成己

东风袅袅，飞花一片点征衣。等閒耗损香霏。春去春来无迹，静里几人知。

问沈郎何事，带减腰围。

功名愿违。算此计、未应非。剩把閒愁殢酒，幽兴裁诗。

溪山好在，怅眼中、渺渺故人稀。回首处、清泪如丝。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。